התעמלות באולימפיאדת ריו דה ז'ניירו (2016)

תחרויות ההתעמלות באולימפיאדת ריו דה ז'ניירו (2016) התקיימו בשלוש קטגוריות שונות: התעמלות מכשירים, התעמלות אומנותית וטרמפולינה. כל התחרויות התקיימו בHSBC ארנה (המכונה גם: ההיכל האולימפי או ההיכל הרב-תכליתי). התחרויות החלו ב-6 באוגוסט והסתיימו ב-21 באוגוסט. בתחרויות לקחו חלק 324 ספורטאים מ-63 מדינות שונות.

טבלת מדליות
מקרא

אירועים
ממוזער|שמאל|250px|אלפטריוס פטרוניאס (במרכז), ארתור זנטי (מימין) ודניס אבליאזין הזוכים במדליות בתחרות הטבעות
התעמלות מכשירים
נשים
ממוזער|שמאל|250px|בנות נבחרת ארצות הברית, הזוכות במדליית הזהב בקרב-רב קבוצי
בפעם הראשונה מאז האולימפיאדה בשנת 1976 לא זכתה נבחרת רומניה במדליה קבוצתית. בכך נקטע רצף של 40 שנים.

סימון ביילס מארצות הברית זכתה בארבע מדליות זהב שמהן שלוש אישיות: בקרב רב, בקפיצות ובהתעמלות קרקע. במוקדמות הקורה השיגה ביילס את הציון הגבוה ביותר, אך בגמר עצמו איבדה שיווי משקל במהלך התרגיל והסתפקה במדליית הארד. חברתה לנבחרת אלי רייזמן זכתה בשתי מדליות כסף אישיות: בקרב רב ובתרגיל הקרקע שבו הייתה האלופה האולימפית לפני ארבע שנים בלונדון.
מקצוע30px30px30pxקרב רב קבוצתי  סימון ביילס  גבי דאגלס  לורי הרננדז  מדיסון קושיאן  אלי רייזמן  אנג'לינה מלינקובה  אליה מוסטפינה  מריה פאסקה  דריה ספירידונובה  סדה טוטכאליאן סין  פאן יילין  מאו יי  שאנג צ'ונסונג  טאן ג'יאשין  וואנג יןקרב רב אישיסימון ביילס  אלי רייזמן  אליה מוסטפינה  קפיצותסימון ביילס  מריה פאסקה  ג'וליה שטיינגרובר  מקבילים מדורגים אליה מוסטפינה  מדיסון קושיאן  סופי שרדר  קורהסאנה ווברס  לורי הרננדז  סימון ביילס   תרגיל קרקעסימון ביילס  אלי רייזמן  אמי טינקלר  

גברים
לאחר שתי זכיות רצופות של נבחרת סין בתחרות הקרב רב הצליחה נבחרת יפן לנצח בתחרות הקרב-רב הקבוצתית ולזכות במדליית הזהב. קנזו שיראי ביצע תרגיל קרק שזיכה אותו בציון 16.133 והבטיח למעשה את הזכייה של הנבחרת היפנית בתחרות. קוהיי אוצ'ימורה, שהיה שותף למדליית הזהב הקבוצתית, נחשב למועמד המוביל לזכייה גם במדליית הזהב האישית. בשלב המוקדמות הפתיע אולג ורניאייב האוקראיני, שסיים במקום הראשון בפער של יותר מנקודה מאוצ'ימורה, שנפל במהלך ביצוע תרגיל המתח. בתחרות הגמר נמשך הקרב הצמוד בין השניים עד לתרגיל המתח, התרגיל האחרון בתחרות. אוצ'ימורה ביצע תרגיל ברמת קושי גבוהה וזכה לציון 15.800, בעוד ורניאייב ביצע תרגיל ברמת קושי בינונית ואף מעד בנחיתה וזכה לציון 14.800, ציון שהעניק ליפני את הניצחון בתחרות בפער של 99 אלפיות בלבד. מקס ויטלוק הבריטי סיים את הקרב-רב האישי במקום השלישי והפך לבריטי הראשון שזוכה במדליה בתחרות מאז 1908.

ויטלוק זכה בזהב בתרגיל הקרקע האישי. במהלך ביצוע התרגיל יצא אוצ'ימורה מן המזרן, נענש בהפחתת 0.3 נקודות ולא זכה במדליה. בשתי המדליות הנוספות זכו צמד הברזילאים דייגו היפוליטו וארתור מריאנו. בסוס הסמוכות זכה ויטלוק בזהב שני בעוד בן ארצו לואיס סמית' זכה בפעם השנייה ברציפות במדליית הכסף. ואלכסנדר נדור האמריקאי זכה במדליית הארד והיה למתעמל האמריקאי הראשון שמגיע לפודיום בתחרויות. בשלב המוקדמות לתחרות נפל המתעמל הצרפתי סמיר סעיד בצורה קשה וכתוצאה מכך שבר את רגלו השמאלית מתחת לברך.

בגמר הקפיצות רשם המתעמל מריאן דרגולסקו הוותיק תוצאה זהה לקנזו שיראי, אך לא זכה במדליה בשל שובר שוויון, בעוד היפני זכה בארד. דאנל לייבה, שלא היה חבר בנבחרת האמריקאית המקורית, הצליח לזכות במדליות כסף בתחרות המקבילים והמתח.

מקצוע30px30px30pxקרב-רב קבוצתי  קנזו שיראי  יוסוקה טאנאקה  קוג'י ימאמורו  קוהיי אוצ'ימורה  ריוהיי קאטו  דניס אבליאזין  דויד בליאבסקי איבן סטרטוביץ'  ניקולאי קוקסנקוב  ניקיטה נגורני סין  דנג שודי  לין צ'אופן  ליו יאנג  יואו האו  ג'אנג צ'נגלונגקרב-רב אישיקוהיי אוצ'ימורה  אולג ורניאייב  מקס ויטלוק  תרגיל קרקעמקס ויטלוק  דייגו היפוליטו  ארתור מריאנו  סוס סמוכותמקס ויטלוק   לואיס סמית'  אלכסנדר נדור  טבעותאלפטריוס פטרוניאס  ארתור זנטי  דניס אבליאזין  קפיצותרי סה-גוואנג  דניס אבליאזין  קנזו שיראי  מקביליםאולג ורניאייב  דאנל לייבה  דויד בליאבסקי  מתחפביאן המבוכן  דאנל לייבה  ניל וילסון  

התעמלות אומנותית
מקצוע30px30px30pxקרב רב אישימרגריטה ממון  יאנה קודריאבצבה  אנה ריזטדינובה  קרב רב קבוצתי  ורה בריוקובה  אנסטסיה מקסימובה  מריה טולקאצ'בה  אנסטסיה טאטארבה  אנסטסיה בליזניוק  לורדס מוהדאנו  אלנה לופס  ארטמי גאבסואו  אלחנדרה קרדה  סנדרה אגילר  רנאטה קמברובה  מיכאלה מבסקה  צבטלינה ניידנובה  חריסטיאנה טודורובה  ליובומירה קזנובה

טרמפולינה
מקצוע30px30px30pxנשיםרוזי מקלנן  בריוני פייג'   לי דאן   סיןגברים ולדיסלב גונצ'רוב   דונג דונג   סין גאו ליי   סין

ישראל בתחרויות ההתעמלות
המתעמל אלכס שטילוב היה הנציג הישראלי היחיד בהתעמלות המכשירים, כשהתחרה בתרגיל הקרקע ובמתח. במוקדמות תרגיל המתח דורג במקום ה-44 מתוך 71 מתחרים (ציון 14.066) ובתרגיל הקרקע, שנחשב למקצוע החזק שלו, דורג במקום ה-58 (ציון 13.500). בשני המקצועות לא העפיל לשלב הגמר.

נטע ריבקין השתתפה בתחרות קרב-רב ליחידות בהתעמלות אומנותיות. בתרגיל הכדור השיגה את הציון 17.866, בתרגיל הסרט ביצעה טעות וקיבלה 16.783 נקודות, בתרגיל החישוק ביצעה טעות נוספת וקיבלה 17.041 נקודות ובתרגיל האלות קיבלה 17.533 נקודות. סיום המוקדמות דורגה במקום ה-13 ולא העפילה לתחרויות הגמר.

נבחרת ישראל בהתעמלות אמנותית העפילה לגמר הקרב-רב הקבוצתי לאחר שסיימה את המוקדמות במקום השישי (ציון כולל 34.883). בתרגיל הסרטים ביצעו המתעמלות שתי טעויות וקיבלו ציון 17.166 נקודות. תרגיל החישוקים והאלות היה מוצלח יותר וזכה לציון 17.383 נקודות. התוצאה הסופית 34.549 נקודות הביאה את הנבחרת לסיים את התחרות במקום השישי

קישורים חיצוניים

הערות שוליים

קטגוריה:ענפי ספורט באולימפיאדת ריו דה ז'ניירו (2016)
2016